Medzinárodná netballová federácia

Medzinárodná netballová federácia (skr. INF – ; do roku 2012: IFNA – ) je medzinárodná športová organizácia združujúca 73 národných netballových zväzov na celom svete, sídliaca v meste Manchester, v Spojenom kráľovstve. Na jej čele v súčasnosti stojí Angličan Molly Rhone. IFNA nie je členom MOV, ale je členom SportAccord (býv. GAISF).

 Dejiny 
V roku 1957 boli Anglickom a Austráliou predostreté prvé myšlienky o vytvorení medzinárodného orgánu pre netball. To sa uskutočnilo o tri roky neskôr, a tak v roku 1960 vznikla Medzinárodná netballová federácia za účasti 5 zakladajúcich členov: Austrálie, Anglicka, Nového Zélandu, Južnej Afriky a Západnej Indie. O ďalšie tri roky sa už konali v Anglicku prvé majstrovstvá sveta. Netball sa šíril po svete a od roku 1986 začínali vznikať aj kontinentálne federácie v rámci INF.

 Kompetencie INF 
 stanovovať oficiálne pravidlá netballu, špecifikácie výstroja, vybavenia a všetky vnútorné vykonávacie predpisy, ktoré sa musia vzťahovať na všetky medzinárodné súťaže, pre ktoré INF stanovuje systém súťaže
 kontrolovať a upravovať pravidlá menovania medzinárodných rozhodcov
 upravovať podmienky prestupov hráčov medzi jednotlivými krajinami
 kontrolovať a riadiť všetky medzinárodné súťaže

 Rebríček INF 
INF zostavuje medzinárodný rebríček, ktorý zoraďuje jednotlivé národné reprezentácie podľa ich dosiahnutých výsledkov. Zostavujú sa rebríčky podľa výsledkov na majstrovstvách sveta, Hrách Spoločenstva národov, Svetovej série a kontinentálnych majstrovstvách. 

 Konfederácie 
73 členských federácií (v roku 2013) je rozčlenených do 5 kontinentálnych konfederácií:
náhľad|Netballová socha v Trinidade
 Kontinent Názov konfederácie Skratka  Vznik Sídlo Členovia Afrika  Africká netballová konfederácia  CANA  1997  Windhoek  17 Amerika  Americká netballová federácia AFNA   Kingston  15 Ázia  Ázijská netballová federácia ANF  1986 Kuala Lumpur  18 Európa Európska netballová federácia FENA  1989  Manchester  13 Oceánia Oceánska netballová federácia ONF    10

 Podujatia 
 Majstrovstvá sveta
 Majstrovstvá sveta junioriek
 Svetová séria Fast5

 Externé odkazy 
 Oficiálna stránka Medzinárodnej netballovej federácie 
 IFNA na stránke facebook-u


Netball
Kategória:Organizácie založené v 1960